**Molėtų rajono savivaldybės taryba**

**SPRENDIMAS**

**DĖL PRITARIMO PROJEKTų paraiškų rengimui ir finansavimui**

2016 m.          d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Klimato kaitos specialiosios programos lėšų naudojimo 2016 m. sąmatos detalizuojančio plano, patvirtinto Lietuvos Respublikos aplinkos ministro 2016 m. kovo 7 d. įsakymu Nr. D1-165 „Dėl Klimato kaitos specialiosios programos lėšų naudojimo 2016 m. sąmatą detalizuojančio plano patvirtinimo“, 1.2.1. punktu, Klimato kaitos specialiosios programos lėšų naudojimo tvarkos aprašo, patvirtinto Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl Klimato kaitos specialiosios programos lėšų naudojimo tvarkos aprašo patvirtinimo“, 28 punktu ir Darbo su klimato kaitos programos projektais tvarkos aprašo priedo Nr. 4, patvirtinto Lietuvos aplinkos apsaugos investicijų fondo direktoriaus 2011 m. liepos 29 d. įsakymu Nr. B-38, 2.13. ir 2.14 punktais,

Molėtų rajono savivaldybės taryba nusprendžia:

1. Pritarti, kad būtų parengtos paraiškos pagal Klimato kaitos specialiosios programos priemonę „Atsinaujinančių energijos šaltinių panaudojimo skatinimas, aplinkai palankių technologijų, tarp jų efektyvios energijos gamybos kogeneracijos būdu diegimas“, siekiant gauti subsidijas saulės jėgainių ir geoterminio šildymo sistemų įrengimui visuomeninės paskirties pastatuose šiems planuojamiems projektams:

1.1. „Molėtų gimnazijos mažo galingumo saulės fotovoltinės elektrinės įrengimas“;

1.2. „Molėtų progimnazijos mažo galingumo saulės fotovoltinės elektrinės įrengimas“;

1.3. „Molėtų ligoninės mažo galingumo saulės fotovoltinės elektrinės įrengimas“;

1.4. „Molėtų rajono Balninkų pagrindinės mokyklos geoterminio šildymo sistemos įrengimas“;

1.5. „Molėtų rajono Videniškių vienuolyno geoterminio šildymo sistemos įrengimas“;

1.6. „Visuomeninės paskirties pastato Mindūnuose, Molėtų r., geoterminio šildymo sistemos įrengimas“.

2. Pritarti 1 punkte nurodytų projektų, gavusių subsidijas, finansavimui ne mažesne kaip 10 proc. visų tinkamų finansuoti projekto išlaidų dalimi, bei netinkamų finansuoti išlaidų padengimui ir projekto įgyvendinimo išlaidų, kurių nepadengia skirta subsidija, padengimui iš Savivaldybės biudžeto lėšų.

3. Įpareigoti Molėtų gimnazijos, Molėtų progimnazijos, VšĮ Molėtų ligoninės, Molėtų rajono Balninkų pagrindinės mokyklos, Molėtų krašto muziejaus ir Molėtų rajono savivaldybės viešosios bibliotekos direktorius parengti ir pateikti paraiškas Lietuvos aplinkos apsaugos investicijų fondui, jo nustatyta tvarka ir terminais.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir

investicijų skyriaus vyr. specialistas

Marius Jakubauskas